Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Šoštanj**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

* Florjan 1, občina Šoštanj, št. stavbe: 175, parc. št. 593, k. o. 959 Šoštanj (št. strokovnega mnenja SM-ŠOŠFLR1S);
* Metleče 13, občina Šoštanj, št. stavbe: 1142, parc. št. 472 (del), k. o. 959 Šoštanj (št. strokovnega mnenja SM-ŠOŠMTL131S);
* Skorno pri Šoštanju 20, občina Šoštanj, št. stavbe: 289, parc. št. 215/4 in 215/2 (dek), k. o. 961 Skorno pri Šoštanju (št. strokovnega mnenja SM-ŠOŠSPŠ20S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
dr. Robert Golob
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila na strokovnih podlagah strokovnjakov geološke in gradbene stroke Državna tehnična pisarna.

Državna tehnična pisarna izdela strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo.

Svet Vlade Republike Slovenije za obnovo (v nadaljevanju: Svet Vlade RS za obnovo) je na podlagi 151.c člena ZIUOPZP obravnaval zgoraj omenjena strokovna mnenja, ki jih je pripravila Državna tehnična pisarna. Strokovna mnenja so bila Svetu Vlade RS za obnovo poslana dne 5. februarja 2024. Vsa strokovna mnenja so bila s strani Sveta Vlade RS za obnovo potrjena dne 4. marca 2024.

Državna tehnična pisarna je v skladu s 151.b členom ZIUOPZP podala strokovno mnenje za spodaj navedene objekte, za katere strokovno ocenjuje, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Florjan 1, občina Šoštanj, št. stavbe: 175, parc. št. 593, k. o. 959 Šoštanj (št. strokovnega mnenja SM-ŠOŠFLR1S);
* Metleče 13, občina Šoštanj, št. stavbe: 1142, parc. št. 472 (del), k. o. 959 Šoštanj (št. strokovnega mnenja SM-ŠOŠMTL131S);
* Skorno pri Šoštanju 20, občina Šoštanj, št. stavbe: 289, parc. št. 215/4 in 215/2 (dek), k. o. 961 Skorno pri Šoštanju (št. strokovnega mnenja SM-ŠOŠSPŠ20S).

Obravnavani objekt na naslovu **Florjan 1** se nahaja v bližini sotočja reke Pake, Toplice in Šentflorjanščice, ter ob železniški progi Velenje – Celje. Na podlagi strokovnega mnenja Direkcije RS za vode (št. 45500-25/2022-179 z dne 8. 4. 2024) se objekt po novih hidoroških študijah nahaja deloma na območju velike poplavne ogroženosti. Objekt je bil med poplavami 4. 8. 2023 poplavljen do okoli 90 cm. Kljub izvedbi načrtovanih celovitih ukrepov, bi bili za zmanjšanje poplavne ogroženosti objekta potrebni lokalni ukrepi višine med 1,5 in 2,0m, ki pa so zaradi utesnjenosti objekta na območju med vodotoki, železniško progo in vročevodom neizvedljivi, prav tako predstavlja problem odvod zalednih vod. Za navedeni objekt obstaja visoka ogroženosti zaradi poplavne ali plazovite nevarnosti in s tem povezano visoko nevarnosti porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne ali plazovite nevarnosti in s tem ogroženost življenja ali zdravja ljudi temelji na strokovnem mnenju št. SM-ŠOŠFLR1S z dne 15. 4. 2024. Glede na navedeno je odstranitev v javno korist.

Obravnavani objekt na naslovu **Metleče 13** se nahaja na območju velike poplavne ogroženosti. Na podlagi strokovnega mnenja Direkcije RS za vode DRSV (št. 4500-25/2022-178 z dne 5. 4. 2024) bi objekt kljub gorvodnim protipoplavnim ukrepom zahteval še posebno varovanje v obliki protipoplavnih zidov. Ker pa objekt ni odporen na delovanje visoke podtalnice, bi bila ta zaščita neučinkovita. Kljub izvedbi načrtovanih celovitih ukrepov ostaja tveganje, da bi prišlo do nekontroliranega zatekanja podtalnice v kaseto in hidravličnega loma tal. Za navedeni objekt obstaja visoka ogroženosti zaradi poplavne ali plazovite nevarnosti in s tem povezano visoko nevarnosti porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne ali plazovite nevarnosti in s tem ogroženost življenja ali zdravja ljudi temelji na strokovnem mnenju št. SM-ŠOŠMTL131S z dne 15. 4. 2024. Glede na navedeno je odstranitev v javno korist.

Obravnavani objekt na naslovu **Skorno pri Šoštanju 20** se nahaja v soteski Penk na desnem bregu reke Pake. Do sedaj so bili poplavljeni leta 1990, 2012 in 2023. V neurju 4. 8 2023 je bil poplavljen do višine 2 metrov, kar bi ga po veljavni zakonodaji uvrstilo v razred visoke poplaven nevarnosti. Veliko težavo ob vseh poplavnih dogodkih predstavlja tudi visoka podtalnica, saj stanovanjski objekt ni odporen na tovrstne dogodke. Visoka podtalnica zalije pritlično etažo stanovanjskega objekta. Na tem odseku reke Pake omilitveni ukrepi za zmanjšanje poplavne in erozijske ogroženosti niso predvideni, pa tudi ob izvedbi celovitih omilitvenih ukrepov na porečju reke Pake se poplavna ogroženost objekta ne bi bistveno izboljšala in bi se še vedno nahajal v razredu velike poplavne nevarnosti. Za navedeni objekt obstaja visoka ogroženosti zaradi poplavne ali plazovite nevarnosti in s tem povezano visoko nevarnosti porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne ali plazovite nevarnosti in s tem ogroženost življenja ali zdravja ljudi temelji na strokovnem mnenju št. SM-ŠOŠSPŠ20S z dne 15. 4. 2024. Glede na navedeno je odstranitev v javno korist.